Kdor preveč išče, sebe izgubi?

V življenju je iskanje resnice naloga, prekletstvo ali pa celo modrost. Resnica je resnica, če je vesela, je vesela, če je kruta pa kruta. Ko iščeš resnico, nikoli ne veš, ali bo vesela ali kruta in mrka, zato je ne smemo iskati preveč, da se ne izgubimo v krutosti, temačnosti ali celo želji po maščevanju. Tako se je izgubil Hamlet, utopljen v kruti resnici , je izgubil ljubezen in veliko ljudi, ki jih je ljubil in imel rad.

V predzgodbi izvemo, da Hamletu umre oče Hamlet. Govorilo se je, da ga je na grajskem vrtu pičila kača, vendar Hamlet kmalu od duha svojega očeta izve, da je bil umorjen z rokami svojega brata Klavdija, ki je po njegovi smrti zavladal, saj je bil Hamlet še premlad za krono. S to informacijo si Hamlet zada, da Klavdija razkrinka in maščuje. V začetku se za krinko začne pretvarjati, da je blazen, da bi s tem zmedel Klavdija. Temu rečemo, da igra igro v igri. Klavdij in kraljica, njegova mama Gertruda takoj nasedeta in sprva pomislita, da ga mede velika ljubezen do Ofelije, hčere kraljevega prvega svetovalca Polonija. Hamlet, kljub popolnoma logični duhovi zgodbi, še vedno dvomi in ni prepričan, ali je Klavdij res morilec, kar kaže na njegovo veliko intelektualnost in nihilizem. Problem reši, ko na grad Elsinor pridejo potujoči igralci, ki jih Hamlet pridobi na svojo stran in jim naroči, da zaigrajo Mišnico, zgodbo, ki se odvija zelo podobno kot umor Hamletovega očeta. Ko Klavdij zapusti in celo prekine igro, je Hamlet končno prepričan, da je duh govoril resnico. Gertruda Hamleta okara, a iz tega nastane samo prepir, v katerem Hamlet grobi prime Gertrudo in ona zakriči na pomoč. Nato pa na pomoč zakliče še neznana oseba, ki je prisluškovala. Hamlet neznanca bliskovito zabode skozi zaveso in izkaže se, da je bil to Polonij. Hamletu postane žal in ko Klavdij izve, kaj se je zgodilo, se odloči prikriti odmor pred ljudstvom in poslati Hamleta z njegovima sošolcema Rozenkrancem in Gildenšternom v Anglijo, kjer bi ubili Hamleta. Na srečo Hamletu uspe pobegniti in svojo usodo pripisati sošolcema. Ko se vrne na grad, v šoku opazi pogreb Ofelije, svoje zaročenke, ki je po Hamletovem skoraj osornem obnašanju in Polonijevi smrti prav zares zblaznela. Takrat se je na grad vrnil tudi Ofelijin brat Laert, ki s Klavdijevo asistenco skuje načrt, kako usmrtiti Hamleta v dvoboju z zastrupljenim mečem. Dvoboj se začne in po nekaj izmenjavah udarcev in mečev se oba usodno zastrupita, takrat pa Gertruda spije zastrupljeno vino, namenjeno Hamletu, če bi v dvoboju zmagal. Laert se pa odloči Hamletu pred smrtjo razkriti resnico za zaroto. Hamlet hitro zabode Klavdija v srce in končno dobi svoje maščevanje. V zadnjih trenutkih pa naroči svojemu prijatelju Horaciju naj ljudstvu pove kaj se je dogajalo na dvoru. Tako se drama zaključi.

Hamlet je prišel do velikega življenjskega spoznanja, ko je videl svojega nasprotnika Fortinbrasa, ko maršira ogromno osvajalno vojsko skozi dansko. Videl je, kako bolje je šlo Fortinbrasu, v primerjavi z njim. Opazil je, da je treba manj oklevati in se v trenutkih vehementno vendar še vedno premišljeno odzvati glede na situacijo.

Pojem tragičnega se nam predstavi v predzgodbi in se razvija skozi vso zgodbo, na koncu pa zacveti v katastrofo. Katastrofa se začne, ko Laert povabi Hamleta na dvoboj, ki pa je past, ki je bila previdno pripravljena za Hamleta, ki ni opazil, da je Laert vzel zastrupljen meč. V dvoboju se oba urežeta z zastrupljenim mečem, poleg tega pa se zastrupi tudi Gertruda, ki spije zastrupljeno vino namenjeno kot plan b če bi Hamlet zmagal v dvoboju. Nato pa še v zadnjih trenutkih Hamlet zabode Klavdija skozi srce in vrh kraljeve družine se poruši.

Joj! Prav res mrazi, samo, da pomislim na to manipulacijo in zahrbtnost, se naježim. Iz zgodbe je očitno, da je Hamlet velik nihilist in da včasih preveč okleva namesto, da bi samo hitro odreagiral in vse bi bilo rešeno, to sem opazil po Mišnici, ko je Klavdij sam šel molit in bi ga lahko Hamlet neopazno pokončal, namesto tega pa je okleva in s tem ne namerno vzel življenja več žrtvami. Zgodba krasno prikaže kakšna klavnica lahko nastane iz dovolj velike želje po maščevanju, samo eden na celem dvoru je bil dovolj, da se sproži cikel zahrbtnih dejanj in umorov. Ko sem bral, se mi je zgodba zelo upirala, še posebej ta staro slovenščina me je konstantno medla in spravljala v nesigurnost, poleg težke slovnice te pa zadane še strašno duhomorna vsebina polna smrti in krutosti. Na koncu sem se čez zgodbo prebil in zdaj lahko ponosno babici rečen da sem prebral veliko dramo Hamleta.